《南郡歌》
南北朝·陆厥

江南可采莲，莲生荷已大。旅雁向南飞，浮云复如盖。

望美积风露，疏麻成襟带。双珠惑汉皋，蛾眉迷下蔡。

玉齿徒粲然，谁与启含贝。

作者简介：（472—499）南朝齐吴郡吴人，字韩卿。陆闲长子。好属文，五言诗体甚新变。州举秀才，为王晏少傅主簿、迁后军行参军。尝与沈约论四声。东昏侯永元初，父闲被诛，坐系尚方狱。寻遇赦。感恸而卒。